
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 septembrie 2010               

PL-x 434/2010                     


AVIZ
 asupra proiectului de Lege privind serviciul de asistent familial
             În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectului de Lege privind serviciul de asistent familial, trimis cu adresa nr. PL x 434 din 01 septembrie 2010 şi înregistrat cu nr. 31/714 din 02 septembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 22 septembrie 2010.
Senatul, în calitate de primă Cameră sesizată, a adoptat proiectul de Lege privind serviciul de asistent familial, în şedinţa din 30 iunie 2010, ca urmare a depăşirii termenului de adoptare, potrivit art.75 alin.(2) teza a III-a din Constituţia României, republicată.
Proiectul de lege are ca obiect de reglementare serviciul de asistent familial, ce constă în îngrijirea şi educarea copiilor pe timpul zilei prin serviciul de asistent familial,  beneficiarii serviciilor de îngrijire şi educare pe timpul zilei sunt copii cetăţenilor români cu domiciliul sau reşedinţa în România, precum şi copiii cetăţenilor altor state sau apatrizilor care au domiciliul sau reşedinţa în România.
Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ nr. 194 din 08 martie 2010, precum şi punctul de vedere al Guvernului, transmis cu adresa nr. 1065  din 19 aprilie 2010, prin care nu se susţine adoptarea.
            În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.

           În raport de obiectul şi conţinutul reglementării, proiectul de lege face parte din categoria legilor ordinare. 
 VICEPREŞEDINTE,                                                                SECRETAR,
   Florin IORDACHE                                                     Gabriel ANDRONACHE
 Consilier, Ciprian Bucur

